එම පක්ෂයේ මහ ලේකම් තිස්ස අත්තනායක කොමසාරිස්වරයා වෙත ලිපියක් යොමු කරමින් පවසන්නේ පුත්තලම ශාන්ත ඇන්ඩෘ විදුහලෙන් හමුවූ ඡන්ද පත්‍රිකා තොගය පිළිබඳ පරීක්ෂණ අවසන් වනතුරු එම තීරණය ගතයුතු බවයි.පුත්තලම ශාන්ත ඇන්ඩෘ විද්‍යාල භූමියේ ස්ථාපිත කර තිබූ ඡන්ද ගණන් කිරීමේ මධ්‍යස්ථානයේ තිබී ඊයේ හමුවූ ඡුන්ද පත්‍රිකා මිශ්‍රවී තිබීම හේතුවෙන් ඒ පිළිබඳව බරපතල සැකයක් මතුවන බවද තිස්ස අත්තනායක මන්ත්‍රීවරයා සඳහන් කළා.